الهيئه العربيه للتصنيع

الهيئه العربيه للتصنيع من ركائز الصناعه العسكريه فى مصر. بتشرف على تسع مصانع عسكريه بتنتج سلع مدنيه و منتجات عسكريه. انشئت سنة 1975 بتعاون بين مصر و قطر و السعوديه و الامارات؛ لبنا قاعده تصنيع دفاع عسكرى مشتركه و الاشراف عليها. سنه 1993. السعوديه و الامارات ادت مصر اسهمها فى الهيئه اللى بلغت قيمتها 1.8 مليار دولار, فبقت الهيئه مملوكه بالكامل للحكومه المصريه. بيشتغل فى الهيئه 19000 موظف منهم 1250 مهندس و بتمتلك الهيئه بالكامل 12 مصنع و اسهم فى مشروعين مشتركين, جنب المعهد العربى للتكنولوجيا المتقدمه.
 تاريخ 
انشئت فى 1975 لبناء قاعده صناعيه و تكنولوجيه متقدمه. شارك فى تاسيس الهيئه العربيه للتصنيع مصر وقطر و السعوديه و الامارات براس مال مليار دولار لانشاء صناعه الدفاع العربى المشتركه عن طريق الجمع بين مصر اللى ب فيها الاداره و قوة العمل الصناعيه مع البلاد العربيه اللى ب فيها البترول و المال و التكنولوجيا الاجنبيه, و الجزء الاكبر من تصنيع الاسلحه كان من المقرر يتم فى مصر.
الهيئه مؤسسه مستقله من 1979 و معفيه من الضرايب المصريه و القيود التجاريه. بتتالف من تسع شركات, خمس مملوكه بالكامل مصر و اربعه مشاريع مشتركه. المصانع المصريه بتصنع القذائف و الصواريخ و اجزاء محركات الطيارات و المصفحات الناقله للافراد و الالكترونيات و الرادارات و صناعه الاتصالات و العتاد و الطيارات. فيه مشروعات مشتركه مع شركات فرنسيه لتجميع المروحيات القتاليه و محركات الطيارات المروحيه و مشاريع مشتركه مع بريطانيا لتصنيع قذائف SwingFire المضاده للدبابات, و مشروع مع شركه كرايسلر لانتاج عربيات جيب.
 المنظمه 
الهيئه العربيه للتصنيع كبرى المؤسسات الصناعيه فى مصر, و بليها علاقات دوليه متميزه فى المجالات العسكريه و الخدمات المدنيه, و المؤسسه بالكامل ملكيه خالصه لمصر.
 المنشآت التابعه 
كل المنشآت التابعه للمؤسسه موثقه عالمى بشهادة ايزو 9000 و ايزو 14000 /
 مصنع الطيارات
انشئ المصنع فى حلوان سنه 1950 باكورة صناعه الطيارات فى مصر 
المصنع صنع كتير من الطيارات لصالح القوات الجويه المصريه منها :
 طائره التدريب حلوان 200
 نموذج تجريبى للمقاتله حلوان 300
 طائره التدريب الفا جت
 طائره التدريب كيه-8
 طائره دون طيار سافران باترولر
بالنسبه لطياره التدريب كيه-8 فهيا مشروع لطيارة تدريب صينيه الاصل, مصر بتجمعها و تصنعها حسب اتفاقيه بين الهيئه العربيه للتصنيع و شركة كاتيك الصينيه من سنه 2000 , و الايام دى بتتصنع الطياره بنسبة 98% محليا ف مصر .
 مصنع المحركات
تم انشاؤه سنه 1960 بواسطه الجيش المصرى بالاستعانه بالتقنيه الالمانيه كبدايه لتصميم و تطوير و انتاج محركات الطيارات, و من اول المحركات اللى تم انتاجها فى المصنع :
 اي-200 لطائره التدريب حلوان 200
 اي-300 للمقاتله حلوان 300 
بعض المصانع و الشركات التانيه التابعه للهيئه زى :
 مصنع الطيارات
 مصنع المحركات
 مصنع الالكترونيات
 مصنع صقر للصناعات المتطوره
 مصنع قادر للصناعات المتطوره
 مصنع حلوان للصناعات المتطوره
 مصنع سيماف
 مصنع اخشاب ابوزعبل - اتيكو
 مصنع السماد العضوى
 الشركه العربيه البريطانيه للمروحيات
 الشركه العربيه البريطانيه للمحركات
 الشركه العربيه البريطانيه للصناعات الديناميكيه
 الشركه العربيه الامريكيه للعربيات
 الشركه العربيه الالمانيه للوحات المروريه المؤمنه 
 مركز بحوث الطيران
 المعهد العربى للتكنولوجيا المتقدمه
 الشركه العربيه للطاقه المتجدده
 العربيه الافريقيه للصناعات الطبيه https://www.cc.gov.eg/i/l/404701.pdf 
 الشركه العربيه للمشروعات العقاريه والسياحيه 
 العلاقات الدوليه و التعاونيه 
 مع الولايات المتحده : General Electric و General Dynamics
 مع المملكه المتحده : British Aerospace و Rolls-Royce Motors
 مع فرنسا : Dassault Aviation و NYCO
 مع كندا : De Havilland Canada
 رؤسا الهيئه 
 فريق / عبد المنعم التراس.
 فريق / عبد العزيز سيف الدين.
 فريق / حمدى وهيبه.
 فريق / مجدى حتاته.
 فريق / صلاح حلبى.
 فريق / ابراهيم العرابى.
 استاذ / احمد زندو.
 دكتور / اشرف مروان.
 مصادر 

 لينكات برانيه 
 الموقع الرسمى للهيئه العربيه للتصنيع

تصنيف:شركات مصريه
تصنيف:شركات
تصنيف:وكالات حكوميه